ক্ৰিকেটৰ বাবেই হওক বা অন্য কাৰণতেই হওক সংবাদ মাধ্যমৰ বাবে সদাই চৰ্চাৰ বিষয় ভাৰতীয় ক্ৰিকেট দলৰ অধিনায়ক বিৰাট কোহলি। বিশ্বৰ সবাটোকৈ ধনী ক্ৰিকেটাৰ কোহলিৰ মুঠ সম্পত্তিয়ে এতিয়া সকলোৰে দৃষ্টি কাঢ়িছে।
এটা সূত্ৰই প্ৰকাশ কৰা তথ্যৰ পৰা জানিব পৰা মতে, যোৱা বছৰ কোহলিয়ে ২৫২.৭২ কোটি টকা উপাৰ্জন কৰিছিল। বৰ্তমান তেওঁৰ মুঠ সম্পত্তি প্ৰায় ৯০০ কোটি হ'ব বুলি ধাৰণা কৰা হৈছে।
ক্ৰিকেটাৰ গৰাকীয়ে অধিকাংশ উপাৰ্জন বিজ্ঞাপন, ষ্টাৰ্টআপছ আদিৰ পৰাই কৰে।
কেই সপ্তাহমান পূৰ্বে ডিজিট নামৰ ইন্সুৰেন্স ষ্টাৰ্টআপ এটাত কোহলিয়ে বিনিয়োগ কৰা বুলি খবৰ ওলাইছিল। ইয়াৰ উপৰি ক্ৰিকেটাৰ গৰাকীয়ে 'চিজেল'ৰ নামত কেইবাটাও জিম আৰু আন বহুতো ষ্টাৰ্টআপত বিনিয়োগ কৰিছে।
ইয়াৰ উপৰি কোহলিক ১৭ কোটি টকাৰে ৰিটেইন কৰিছে ৰয়েল চেলেঞ্জাৰ্ছ বেংগালুৰু দলে। আই পি এলত তেওঁৱেই সৰ্বাধিক মূল্যৰ ক্ৰিকেটাৰ। আনহাতে বি চি চি আইৰ পৰা বছৰেকত পাই ৭ কোটি টকা।
উল্লেখ্য যে কোহলিয়ে মিন্ট্ৰা, উবেৰ, অ'ডি, এম আৰ এফ, মান্যবৰ, টিছতৰ লগতে আন আন ব্ৰেণ্ড সমূহৰ পৰাই অধিকাংশ ধন উপাৰ্জন কৰে। তদুপৰি কোহলিৰ আছে দুখন নিজা ৰেষ্ট'ৰেণ্ট।
যোৱা বছৰৰ তুলনাত বিৰাট কোহলিৰ ব্ৰেণ্ড ভেল্যু ৩১ শতাংশ বৃদ্ধি পাইছে।
আনহাতে ৫১.৪ মিলিয়ন ফলোৱাৰ্ছ থকা ইনষ্টাগ্ৰামত এটা পোষ্টৰ বাবে ১.৩৫ কোটি আৰু এটা টুইটৰ বিনিময়ত ২.৩ কোটি টকা লয় বিৰাট কোহলিয়ে।
উবাচ আহমেদ ছিদ্দিকী! মুছলমান মহিলাক নিৰ্বাচনৰ টিকট দিয়াসকল ইছলাম বিৰোধী!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
